**Vienošanās Nr. 4 par grozījumiem** **2022. gada 28. janvāra Valsts pārvaldes**

**deleģētā uzdevuma - ilgstošas sociālās aprūpes un sociālās rehabilitācijas**

**pakalpojumu sniegšana pilngadīgam personām ar smagiem**

**garīga rakstura traucējumiem(personām ar I un II grupas invaliditāti) –**

**veikšanas līgumā Nr. 2022/24-1-04/2e**

Rīgā, Dokumenta datums ir pēdējā pievienotā

droša elektroniskā paraksta un laika zīmoga datums

**Labklājības ministrija** (turpmāk – Ministrija), valsts sekretāra Ingus Allika personā, kurš rīkojas saskaņā ar Ministru kabineta 2004. gada 27. janvāra noteikumiem Nr.49 „Labklājības ministrijas nolikums”,no vienas puses, un

**Valsts sabiedrība ar ierobežotu atbilstību „Rīgas psihiatrijas un narkoloģijas centrs”** (turpmāk – Kapitālsabiedrība), valdes priekšsēdētājas Sandras Pūces un valdes locekļa Ģirta Ansona personā, kuri rīkojas saskaņā ar Kapitālsabiedrības statūtiem, no otras puses, turpmāk abi kopā saukti Puses, katrs atsevišķi – Puse,

pamatojoties uz 2022. gada 28. janvārī starp Ministriju un Kapitālsabiedrību noslēgtā Valsts pārvaldes deleģētā uzdevuma - ilgstošas sociālās aprūpes un sociālās rehabilitācijas pakalpojumu sniegšana pilngadīgam personām ar smagiem garīga rakstura traucējumiem (personām ar I un II grupas invaliditāti) – veikšanas līguma (Ministrijas Nr. LM2022/24-1-04/2e) (turpmāk – Līgums) 50. un 51.punktu, Ministru kabineta 2023. gada 12. decembra rīkojumu Nr. 883 (prot. Nr. 61 50.§) "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana" uz budžeta resoru "10. Aizsardzības ministrija", "14. Iekšlietu ministrija", "15. Izglītības un zinātnes ministrija", "16. Zemkopības ministrija", "18. Labklājības ministrija", "19. Tieslietu ministrija", "29. Veselības ministrija" un "62. Mērķdotācijas pašvaldībām"", Ministrijas aprēķinu un 2024. gada 05. februāra dienesta ziņojumu Nr.DZ-25-05/32 par apakšprogrammas 05.01.00 „Sociālās rehabilitācijas valsts programmas” finansējuma sadalījumu 2024. gadā, noslēdz šādu vienošanos par grozījumiem Līgumā (turpmāk – Vienošanās):

1. Papildināt Līgumu ar 3.3 punktu šādā redakcijā:
   * “3.3 Līguma 3.4. un 3.5. apakšpunktā minētās summas ietvaros, sākot ar 2024. gada 1. janvāri, Kapitālsabiedrība nodrošina pakalpojuma sniegšanā iesaistītajām ārstniecības personām darba samaksas pieaugumu pret 2023. gadu vienai slodzei:

* ārstiem un funkcionāliem speciālistiem vismaz 10.60 % apmērā;
* ārstniecības un pacientu aprūpes personām (piemēram, medicīnas māsām, ārstu palīgiem) vismaz 6.50 % apmērā;
* ārstniecības  un pacientu aprūpes atbalsta personām (piemēram, medicīnas māsu palīgiem) vismaz 6.90% apmērā.”

1. Izteikt Līguma 3.4. apakšpunktu jaunā redakcijā:

“3.4. **no 2024. gada 1. janvāra līdz 2024. gada 30. jūnijam 41,80 euro** (četrdesmit viens *euro*, 80 centi) par Pakalpojumiem vienam klientam vienā dienā un Līguma summa ir **ne vairāk kā  562 962,40 *euro*** (pieci simti sešdesmit divi tūkstoši deviņi simti sešdesmit divi *euro,* 40 centi);”

1. Papildināt Līgumu ar 3.5.apakšpunktu:

“3.5. **no 2024. gada 1. jūlija līdz 2024. gada 31. decembrim 45,49 euro** (četrdesmit pieci *euro*, 49 centi) par Pakalpojumiem vienam klientam vienā dienā un Līguma summa ir **ne vairāk kā  619 391,84 *euro*** (seši simti deviņpadsmit tūkstoši trīs simti deviņdesmit viens *euro,* 84 centi).”

1. Vienošanās stājas spēkā ar dienu, kad to parakstījusi pēdējā no Pusēm, un ir piemērojama Pušu saistībām no 2024. gada 1. janvāra.

1. Vienošanās ir Līguma neatņemama sastāvdaļa, ir sagatavota elektroniski un parakstīta ar drošu elektronisko parakstu un satur laika zīmogu. Pusēm ir pieejama abpusēji parakstīta Vienošanās elektroniskā formā.

|  |  |
| --- | --- |
| **MINISTRIJA**  Labklājības ministrija  Reģistrācijas Nr. 90000022064  Skolas iela 28, Rīga, LV-1331  Valsts kase, TRELLV22  Konta Nr.LV79TREL2180396037000    Valsts sekretārs  \_\_\_\_\_\_\_\_\_\_\_\_\_\_ (I. Alliks) | **KAPITĀLSABIEDRĪBA**  Valsts sabiedrība ar ierobežotu atbildību  „Rīgas psihiatrijas un narkoloģijas centrs”  Reģistrācijas Nr. 50003342481  Tvaika iela 2, Rīga, LV-1005  Valsts kase, TRELLV22  Konta Nr.LV09TREL918563400500B  Valdes priekšsēdētāja\_\_\_\_\_\_\_\_\_\_\_\_\_(S. Pūce)  Valdes loceklis \_\_\_\_\_\_\_\_\_\_\_\_\_(Ģ. Ansons) |

*Dokuments parakstīts ar drošu elektronisko parakstu un satur laika zīmogu*

|  |
| --- |
|  |
|  |